Výbor
     Národnej rady Slovenskej republiky 
pre pôdohospodárstvo a životné prostredie

									53. schôdza výboru 
									CRD: CRD-1572/2021

149

U z n e s e n i e
Výboru Národnej rady Slovenskej republiky 
pre pôdohospodárstvo a životné prostredie 
zo 14. októbra 2021

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 663)

	Výbor Národnej rady Slovenskej republiky 
	pre pôdohospodárstvo a životné prostredie

	A.	s ú h l a s í
		 s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov;

	B.	o d p o r ú č a
		Národnej rade Slovenskej republiky
		návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov schváliť s týmito pripomienkami:

1.	K čl. I, 4. bodu

V čl. I, 4. bode, § 49b ods. 2 sa slová „tohto zákona“ nahrádzajú slovami „odseku 1 písm. a)“.

Odôvodnenie k bodu 1: Pozmeňujúci návrh zúžením vnútorného odkazu k pojmu „ročná výroba liehu“ na konkrétne ustanovenie § 49b reaguje na skutočnosť, že rovnaký pojem používa platné znenie zákona č. 530/2011 Z. z. o spotrebnej dani z alkoholických nápojov aj na ďalších miestach (napr. § 46 ods. 4). 

2.	K čl. I, 4. bodu

V čl. I, 4. bode, § 49b ods. 15 sa slová „upustenie od zloženia zábezpeky“ nahrádzajú slovami „upustenie od zábezpeky“ dvakrát.

Odôvodnenie k bodu 2: Pozmeňujúci návrh pojmovo precizuje navrhované ustanovenie v zmysle uplatnenia legislatívnej skratky zavedenej v § 16 ods. 11 platného znenia zákona č. 530/2011 Z. z. o spotrebnej dani z alkoholických nápojov.

3.	K čl. I, 4. bodu

V čl. I, 4. bode, § 49b ods. 20 písm. e) sa slová „osvedčenie o registrácii na prevádzkovanie pestovateľskej pálenice ovocia“ nahrádzajú slovami „osvedčenie o registrácii liehovarníckeho závodu na pestovateľské pálenie ovocia“.

Odôvodnenie k bodu 3: Pozmeňujúci návrh terminologicky zosúlaďuje predmetné ustanovenie s pojmom používaným v  platnom znení zákona č. 530/2011 Z. z. o spotrebnej dani z alkoholických nápojov (napr. § 6 ods. 3, § 14 ods. 5, § 43 ods. 3 a 4).

4.	K čl. I, 5. bodu 

	V čl. I, 5. bode, § 39 ods. 1 vrátane úvodnej vety sa označenie písmena „s)“ nahrádza označením písmena „v)“.

Odôvodnenie k bodu 4: Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

5.	K čl. I, 6. bodu

V čl. I, 6. bode, § 39 ods. 2 vrátane úvodnej vety sa označenie písmena „q)“ nahrádza označením písmena „t)“.

Odôvodnenie k bodu 5: Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

6.	K čl. I, 11. bodu

V čl. I, 11. bode sa v úvodnej vete slová „§ 70 sa odsek 2“ nahrádzajú slovami „§ 70 sa odsek 1“ a za slovo „liehovar,“ sa vkladá spojka „a“.

Odôvodnenie k bodu 6: Pozmeňujúci návrh legislatívno-technickej povahy koriguje označenie novelizovaného ustanovenia a zároveň precizuje znenie navrhovanej skutkovej podstaty správneho deliktu.

7.	K čl. I, 11. bodu

V čl. I, 11. bode, § 70 ods. 2 vrátane úvodnej vety sa označenie písmena „af)“ nahrádza označením písmena „ak)“.
V súvislosti s touto zmenou sa v čl. I, 12. bode, § 70 ods. 2 písm. ac) slová „písm. af)“ nahrádzajú slovami „písm. ak)“.

Odôvodnenie k bodu 7: Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

8.	K čl. I, 12. bodu

V čl. I, 12. bode, § 70 ods. 2 vrátane úvodnej vety sa označenie písmena „ac)“ nahrádza označením písmena „ag)“.

Odôvodnenie k bodu 8: Pozmeňujúci návrh legislatívno-technickej povahy zmenou označenia dopĺňaného písmena reaguje na platné znenie zákona č. 530/2011 Z. z. o spotrebnej dani z alkoholických nápojov.

9.	K čl. II, 1. bodu

V čl. II, 1. bode, § 2 ods. 3 písm. r) sa slová „na iné účely podľa odseku 3 písm. a) až p)“ nahrádzajú slovami „na iné účely podľa písmen a) až p)“.

Odôvodnenie k bodu 9: Pozmeňujúci návrh legislatívno-technickej povahy koriguje nesprávne uvedený vnútorný odkaz.

	C.	u k l a d á
		predsedovi výboru
		oznámiť stanovisko Výboru Národnej rady Slovenskej republiky pre pôdohospodárstvo a životné prostredie k uvedenému poslaneckému návrhu zákona predsedovi Výboru Národnej rady Slovenskej republiky pre financie a rozpočet.

Jarmila Halgašová, v. r. 					 Jaroslav  K a r a h u t a, v. r. 
  overovateľ výboru   			      	       	        predseda výboru